CELEX: 32020D0552
Language: ro
Date: 2020-04-20 00:00:00
Title: Decizia de punere în aplicare (UE) 2020/552 a Comisiei din 20 aprilie 2020 de modificare a anexelor I și II la Decizia 2003/467/CE în ceea ce privește statutul oficial de indemne de tuberculoză al regiunii Valle d’Aosta din Italia și al Regiunii Autonome a Insulelor Azore din Portugalia, precum și în ceea ce privește statutul oficial de indemne de bruceloză al mai multor regiuni din Portugalia [notificată cu numărul C(2020) 2260] (Text cu relevanță pentru SEE)

22.4.2020   
               
               
                  RO
               
               
                  Jurnalul Oficial al Uniunii Europene
               
               
                  L 127/19
               
            
         DECIZIA DE PUNERE ÎN APLICARE (UE) 2020/552 A COMISIEI
         din 20 aprilie 2020
         de modificare a anexelor I și II la Decizia 2003/467/CE în ceea ce privește statutul oficial de indemne de tuberculoză al regiunii Valle d’Aosta din Italia și al Regiunii Autonome a Insulelor Azore din Portugalia, precum și în ceea ce privește statutul oficial de indemne de bruceloză al mai multor regiuni din Portugalia
         
            
               [notificată cu numărul C(2020) 2260]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (1), în special anexa A secțiunea I punctul 4 și anexa A secțiunea II punctul 7,
         întrucât:
         
                     (1)
                  
                  
                     Directiva 64/432/CEE se aplică comerțului cu bovine în interiorul Uniunii. Directiva prevede condițiile în care un stat membru sau o regiune a acestuia poate fi declarat(ă) oficial indemn(ă) de tuberculoză sau oficial indemn(ă) de bruceloză în ceea ce privește efectivele de bovine.
                  
               
                     (2)
                  
                  
                     Articolul 1 alineatul (2) din Decizia 2003/467/CE a Comisiei (2) prevede că regiunile din statele membre enumerate în capitolul 2 din anexa I la decizia respectivă sunt declarate oficial indemne de tuberculoză în ceea ce privește efectivele de bovine.
                  
               
                     (3)
                  
                  
                     Italia a prezentat Comisiei documente care atestă faptul că regiunea Valle d’Aosta respectă condițiile prevăzute în Directiva 64/432/CEE, astfel încât să fie recunoscută ca fiind o regiune oficial indemnă de tuberculoză în ceea ce privește efectivele de bovine.
                  
               
                     (4)
                  
                  
                     Portugalia a prezentat Comisiei documente care atestă faptul că Regiunea Autonomă a Insulelor Azore, cu excepția insulei São Miguel, respectă condițiile prevăzute în Directiva 64/432/CEE, astfel încât să fie recunoscută ca fiind o regiune oficial indemnă de tuberculoză în ceea ce privește efectivele de bovine.
                  
               
                     (5)
                  
                  
                     În urma evaluării documentelor justificative, regiunea Valle d’Aosta din Italia și Regiunea Autonomă a Insulelor Azore din Portugalia, cu excepția insulei São Miguel, trebuie recunoscute ca fiind oficial indemne de tuberculoză în ceea ce privește efectivele de bovine.
                  
               
                     (6)
                  
                  
                     Prin urmare, anexa I la Decizia 2003/467/CE trebuie modificată în consecință.
                  
               
                     (7)
                  
                  
                     Articolul 2 alineatul (2) din Decizia 2003/467/CE prevede că regiunile din statele membre enumerate în capitolul 2 din anexa II la decizia respectivă sunt declarate oficial indemne de bruceloză în ceea ce privește efectivele de bovine.
                  
               
                     (8)
                  
                  
                     Portugalia a prezentat Comisiei documente care atestă faptul că regiunile administrative (distritos) Aveiro, Viseu, Guarda, Coimbra, Leiria și Castelo Branco din regiunea administrativă superioară (região) Centro respectă condițiile prevăzute în Directiva 64/432/CEE, astfel încât să fie recunoscute ca fiind regiuni oficial indemne de bruceloză în ceea ce privește efectivele de bovine.
                  
               
                     (9)
                  
                  
                     În urma evaluării documentelor justificative, regiunile administrative (distritos) Aveiro, Viseu, Guarda, Coimbra, Leiria și Castelo Branco din Portugalia trebuie recunoscute ca fiind oficial indemne de bruceloză în ceea ce privește efectivele de bovine.
                  
               
                     (10)
                  
                  
                     Prin urmare, anexa II la Decizia 2003/467/CE trebuie modificată în consecință.
                  
               
                     (11)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Anexele I și II la Decizia 2003/467/CE se modifică în conformitate cu anexa la prezenta decizie.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 20 aprilie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (1)  JO 121, 29.7.1964, p. 1977/64.
         
            (2)  Decizia 2003/467/CE a Comisiei din 23 iunie 2003 de stabilire a statutului oficial de indemne de tuberculoză, bruceloză și leucoză enzootică bovină pentru efectivele de bovine din anumite state membre și regiuni din state membre (JO L 156, 25.6.2003, p. 74).
      
      
         
            ANEXĂ
            Anexele I și II la Decizia 2003/467/CE se modifică după cum urmează:
            
                        1.
                     
                     
                        În capitolul 2 al anexei I la Decizia 2003/467/CE, rubricile referitoare la Italia și Portugalia se înlocuiesc cu următorul text:
                        
                                     
                                 
                                 
                                    „În Italia:
                                    
                                                —
                                             
                                             
                                                Regiunea Abruzzo: provincia Pescara;
                                             
                                          
                                                —
                                             
                                             
                                                Provincia Bolzano,
                                             
                                          
                                                —
                                             
                                             
                                                Regiunea Emilia-Romagna,
                                             
                                          
                                                —
                                             
                                             
                                                Regiunea Friuli-Venezia Giulia,
                                             
                                          
                                                —
                                             
                                             
                                                Regiunea Lazio: provinciile Frosinone, Rieti, Viterbo,
                                             
                                          
                                                —
                                             
                                             
                                                Regiunea Liguria,
                                             
                                          
                                                —
                                             
                                             
                                                Regiunea Lombardia,
                                             
                                          
                                                —
                                             
                                             
                                                Regiunea Marche: provinciile Ancona, Ascoli Piceno, Fermo, Pesaro-Urbino,
                                             
                                          
                                                —
                                             
                                             
                                                Regiunea Piemonte,
                                             
                                          
                                                —
                                             
                                             
                                                Regiunea Sardinia: provinciile Cagliari, Medio-Campidano, Ogliastra, Olbia-Tempio, Oristano,
                                             
                                          
                                                —
                                             
                                             
                                                Regiunea Toscana,
                                             
                                          
                                                —
                                             
                                             
                                                Provincia Trento,
                                             
                                          
                                                —
                                             
                                             
                                                Regiunea Umbria,
                                             
                                          
                                                —
                                             
                                             
                                                Regiunea Valle d’Aosta;
                                             
                                          
                                                —
                                             
                                             
                                                Regiunea Veneto.
                                             
                                          
                              
                                     
                                 
                                 
                                    În Portugalia:
                                    
                                                —
                                             
                                             
                                                Região Algarve: toate distritos;
                                             
                                          
                                                —
                                             
                                             
                                                Região Autónoma dos Açores, cu excepția Ilha de São Miguel.”
                                             
                                          
                              
                  
                        2.
                     
                     
                        În capitolul 2 al anexei II la Decizia 2003/467/CE, rubrica referitoare la Portugalia se înlocuiește cu următorul text:
                        
                                     
                                 
                                 
                                    „În Portugalia:
                                    
                                                —
                                             
                                             
                                                Região Algarve: toate distritos;
                                             
                                          
                                                —
                                             
                                             
                                                Região Autónoma dos Açores: Ilhas de Corvo, Faial, Flores, Graciosa, Pico, Santa Maria;
                                             
                                          
                                                —
                                             
                                             
                                                Região Centro: distritos Aveiro, Viseu, Guarda, Coimbra, Leiria, Castelo Branco.”